Ukrainasit shpresojnë se Presidenti i ri do të rivendos paqen në vend
Qytetarët e Kievit shpresojnë se Presidentit i ri i vendit do të sjellë paqen, do të rivendos rendin në lindje, dhe do të trajtojë të gjitha problemet e vendit.
Forcat separatiste në Ukrainë sulmuan aeroportin më të madh në lindje të vendit dje, vetëm disa orë pasi kandidati pro -evropian Petro Poroshenko dukej se po shkonte drejt një fitoreje dërrmuese të zgjedhjeve presidenciale të vendit. Por në kryeqytetin e vendit, Kiev, një ditë pas zgjedhjeve mbizotëronte një ndjenjë qetësie dhe kënaqësie. Njerëzit lëviznin në Sheshin e Pavarësisë si në një ditë normale të një mëngjesi të së hënës, duke shkrepur aparatët fotografik për të kapur momentet e mira të fillimit të stinës së verës. Por politika nuk ishte larg mendjes së tyre. thotë Vladimiri, me profesion inxhinier. thotë Anastasia. thotë Ivani, një avokat i pensionuar. Sheshi Pavarësia është ende një vend pelegrinazhi për nderimin e atyre që u vranë në protestat që përmbysën ish presidentin Viktor Janukoviç. Votimet e së dielës janë si një triumf pas trazirave disa muajshe, duke përfshirë aneksimin me forcë të Krimesë nga Rusia dhe dhunën e seperatistëve në lindje të mbështetur nga rusët. Shumica e vendvotimeve në atë rajon mbetën të mbyllura gjatë zgjedhjeve. Por shefi i grupit të vëzhguesve të Organizatës për Siguri dhe Bashkëpunim në Evropë, ish- kryebashkiaku i Lisbonës Joao Soares, thotë se rezultati duhet të respektohet gjithsesi. Një nga vëzhguesit amerikanë, ish- ligjvënësi Mark Green, i tha Zërit të Amerikës se votimet në lindje nuk do të kishin ndryshuar rezultatin. Ish ligjvënësi amerikan Mark Green dhe shefi i grupit vezhgues të OSBE-së, Joao Soares theksuan angazhimin e ukrainasve për të mbajtur zgjedhje të drejta në rrethana shumë të vështira. Por zoti Green tha se është e rëndësishme të kujtojmë se zgjedhjet janë vetëm fillimi i një përpjekje të re për të trajtuar problemet e shumta të vendit.